**OPĆINSKI SUD U MAKARSKOJ**

**RAZDJEL: 109 MINISTARSTVO PRAVOSUĐA, UPRAVE I DIGITALNE TRANSFORMACIJE**

**GLAVA: 10980 OPĆINSKI SUDOVI**

**RKP: 50547 OPĆINSKI SUD U MAKARSKOJ**

**OIB: 10188505675**

**OBRAZLOŽENJE OPĆEG DIJELA FINANCIJSKOG PLANA 2025.-2027.**

**PRIHODI I PRIMICI**

Planirane prihode u razdoblju 2025.-2027. Općinski sud u Makarskoj ostvarivat će iz slijedećih izvora financiranja:

 **2025.(EUR) 2026.(EUR) 2027.(EUR)**

* Izvor 11 Opći prihodi i primici 2.688.330,00 2.769759,00 2.793.766,00
* Izvor 31 Vlastiti prihodi 265,00 265,00 265,00
* Izvor 43 Ostali prihodi za posebne namjene 27,00 27,00 27,00

 UKUPNO: 2.688.622,00 2.770.051,00 2.794.058,00

Prihodi iz izvora 11 ostvaruju se iz državnog proračuna i planirani su u skladu sa dostavljenim uputama i odobrenim limitima nadležnog razdjela. Prihodi iz izvora 31 su vlastiti prihodi (prihodi od preslika spisa, prihod od otkupa tonera i papira) koji su planirani na temelju ostvarenih prihoda iz prethodnih godina. Prihodi iz izvora 43 su prihodi od uplata pasivnih kamata na novčanim sredstvima redovnog i depozitnog žiro-računa koji su planirani na temelju ostvarenih uplata iz prethodnih godina.

**RASHODI I IZDACI**

U odnosu na prethodno razdoblje rashodi za zaposlene su povećani zbog nove Uredbe o nazivima radnih mjesta, uvjetima za raspored i koeficijentima za obračun plaće u državnoj službi (NN 22/24) i Zakona o izmjeni zakona o plaći i drugim materijalnim pravima pravosudnih dužnosnika (NN 35/24). Slijedom istog su porasli materijalni rashodi (konto 3121) i doprinosi na plaću (konto 3132).

U planiranje je uključen i iznos za rad po Detaljnom planu izlaganja na javni uvid podataka prikupljenih katastarskom izmjerom, osnivanja, obnove i otvaranja zemljišnih knjiga te za provedbu aktivnosti sređivanja i digitalizacije arhivske građe na sudovima u sklopu inicijative NPOO C2.2.

Tijekom čitavog razdoblja planiranja 2025.-2027. rashode za energiju smo planirali prema iznosima koje nismo umanjili za subvencije Vlade RH.

Naknada za prijevoz, za rad na terenu i odvojeni život je povećana zbog rasta cijena energenata.

Planirana je nabava i ugradnja opreme za hlađenje i grijanje (konto 4223) u zgradi Stalne službe OSMA u Imotskom prema izrađenom glavnom projektu tvrtke Planning Project d.o.o. procijenjene vrijednosti 88.882,00 EUR. Navedeno će se provesti u 2025.godini.

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz prethodne ili u sljedeću godinu (donos i odnos) planirani su na izvorima 31-Vlastiti prihodi i 43-Ostali prihodi za posebne namjene (jer se do kraja tekuće godine ne uspiju iskoristiti sva sredstva iz prethodne godine i sredstva ostvarena u tekućoj godini). Sredstva na izvoru 31 koristit će se za nabavu dugotrajne nefinancijske imovine, a na izvoru 43 će se uplatiti u proračun i iskoristiti za intelektualne usluge.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze |  709.323,41 EUR | 699.351,68 EUR |
| Dospjele obveze |  386,17 EUR  | 2707,30 EUR  |